જયપુરઃ સવાઈ માનસિંહ સ્ટેડિયમમાં આઇપીએલની ત્રણ મેચ યોજવાની રાજ્ય સરકારની જાહેરાત બાદ ઊભા થયેલા વિવાદ વચ્ચે રાજસ્થાન ક્રિકેટ એસોસિયેશનના અધ્યક્ષ લલિત મોદી ફરી ફ્રન્ટ ફૂટ પર આવી ગયા છે. મોદીએ ગત મોડી રાતે આ મામલે પોતાની પ્રતિક્રિયા ટ્વિટર મારફત વ્યક્ત કરી છે. મોદીએ ટ્વિટ કર્યું છે કે, ”અમારી મંજૂરી વિના મેચ યોજવી ગેરકાયદે હશે.” મેચ યોજવા બાબતે બોલ હવે બીસીસીઆઇની કોર્ટમાં છે. જયપુરમાં મેચ યોજવી ક્રિકેટ ચાહકો અને રમતના હિતમાં છે, તેથી મેચ જયપુરમાં મેચ રમાવી જોઈએ તેવું રમતપ્રેમીઓ માની રહ્યા છે.